Subject: Selgitustaotlus kaameratega seoses.
From: "Epp Lumiste | LEADELL" <[email-masked]>
To: "info - AKI" <[email-masked]>
Cc: "Merilin Ojasaar | LEADELL" <[email-masked]>
Date: Wed, 29 Apr 2026 15:17:37 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördume Teie poole LEADELL Pilv Advokaadibüroo kliendi nimel ja palvel
seoses selgitustaotlusega.

Kliendil on paigaldatud oma kinnistule kaamera, mille eesmärk on kaitsta
kliendi vara. Kaamera salvestab kliendi enda kinnistut, kuid ühest nurgast
saab ka nö avalikku ruumi näha (vt lisatud foto). Samas ei ole kaamera
pilti sattuvas avalikus ruumis isikute viibimine tõenäoline (kliendi
kinnistule juurdepääsu piirab suletud väravad) ning isegi kui keegi sinna
satuks, siis ei oleks ükski isik tuvastatav.

Vastavalt IKÜM-ile on isikuandmete töötlemisena käsitletav olukord, kus
isik on otseselt või kaudselt tuvastatav. Manuses olevast fotost nähtuvalt
ei ole mitte ükski isik (kui ta ka kaamera vaatevälja peaks sattuma)
tuvastatav. IKÜM alusel võib kaamerat kasutada isikliku erandi alusel ning
sellisel juhul IKÜM reeglid ei kohaldu, kui inimene töötleb isikuandmeid
vaid isiklikul otstarbel või koduste tegevuste käigus. Kliendi hinnangul
on kaamera praegune asukoht ja kasutamine kaetud isikliku erandiga ja
koduse kasutamisega.

Siiski saavutamaks kindlust nimetatud küsimuses, pöördume AKI poole
teabenõudega. Palume eelnevast tulenevalt AKI seisukohta, kas manuses
oleva kaamera pildi osas rakendub isikliku kasutamise erand. Juhul kui
kaamera kasutamisel eelkirjeldatud viisil ei rakendu isikliku kasutamise
erand, siis kas klient peab märgistama, et tema kinnistul on videovalve
ning kas klient peab teostama õigustatud huvi analüüsi.

Palume edastada vastus e-posti teel [email-masked]
<mailto:[email-masked]>  ja aadressil [email-masked]
<mailto:[email-masked]> .

Lugupidamisega,

Epp Lumiste

Vandeadvokaat / Attorney-at-law

LEADELL Pilv Advokaadibüroo AS

Maakri 19/1, postkast 19, 10145 TALLINN, Eesti/Estonia
Tel. +372 6191630

 <mailto:[email-masked]> [email-masked]

 <http://www.leadell.com/> leadell.com

LEADELL offices are among the leading business law firms in Estonia,
Latvia and Lithuania.

Käesolevas e-kirjas sisalduv teave on konfidentsiaalne. Kui Te ei ole
kirja adressaat, palume sellest koheselt teavitada kirja saatjat ja kiri
koos võimalike manustega kustutada. Täname./ The information contained in
this message is confidential. If you are not the intended recipient,
please instantly inform the sender thereof and delete the message with the
possible attachments. Thank you.